היימסון התחתן בשנת 1911 והיו לו שני בנים ושתי בנות. הבנים נהרגו בקרבות מלחמת העולם השנייה (אחד בסינגפור והאחר בפעולה אווירית).
בשנים 1945–1947 היימסון היה נשיא אגודה להיסטוריה יהודית באנגליה והחל משנת 1944 ועד מותו היה עורך של פרסומים של הארגון.
קיי. סי. ריברס
קלווין קרסוול ריברס (באנגלית: Kelvin Creswell Rivers) הוא כדורסלן אמריקאי המשחק בהפועל ירושלים מליגת העל בעמדות הקלע והסמול פורוורד.
קריירת המכללות.
ריברס שיחק כדורסל מכללות באוניברסיטת קלמסון, ושיחק 102 משחקים, תוך שהוא פותח בחמישייה ב-55 מהמשחקים הללו. ריברס העמיד ממוצעים של 14.2 נקודות, ולקח 6 ריבאונדים במשחק, בארבע השנים שלו בקלמסון.
קריירה מקצועית.
לאחר שלא הצליח להיבחר בדראפט ה-NBA של שנת 2009, ריברס חתם בלטינה מהליגה האיטלקית השנייה באוגוסט 2009. ב-10 משחקים עם לטינה, הוא העמיד ממוצעים של 24.5 נקודות ו-5.7 ריבאונדים למשחק, ובדצמבר 2009 הוא חתם עם בנטון טרוויזו מהליגה האיטלקית הבכירה לשארית העונה.
ב-30 ביוני 2010, הוא חתם על חוזה עם קוראל רואן מליגת העל הצרפתית לעונת 2010/11. בינואר 2011, הוא חזר לאיטליה וחתם בווירטוס בולוניה להמשך העונה.
ב-29 ביולי 2011 הוא חתם על חוזה לשנה בלוקומוטיב קובאן הרוסית מליגת ה-VTB. ב-30 במאי 2012, הוא חתם על חוזה לשנתיים בקבוצה רוסית אחרת, חימקי מוסקבה. ביולי 2013 הוא נפרד מחימקי.
בנובמבר 2013, הוא נרכש על ידי רינו ביגהורנס מה-D-League, ליגת הפיתוח של ה-NBA. ב-47 משחקים ב-D-league, הוא העמיד ממוצעים של 15.8 נקודות ו-4 ריבאונדים למשחק, במהלך עונת 2013/14.
ב-7 באוגוסט 2014, הוא חתם על חוזה לשנה עם המועדון הספרדי ריאל מדריד מליגת ה-ACB והיורוליג. בעונת 2014/15, ריאל מדריד המשיכה בהצלחותיה ביורוליג מהעונות הקודמות, ועלתה לפיינל פור היורוליג בפעם השלישית ברציפות. במשחק חצי הגמר מול פנרבחצ'ה אולקר, ריברס עזר לקבוצתו להבטיח את הופעתה השלישית ברציפות בגמר היורוליג, כשקלע 17 נקודות, עם 5 מ-6 מהשלוש, בניצחון 96–87. ריאל מדריד זכתה בסופו של דבר באליפות היורוליג, לאחר שניצחה את אולימפיאקוס בגמר, בתוצאה 78–59. במהלך העונה, ריברס העמיד ממוצעים של 5.3 נקודות, 2.3 ריבאונדים ו-1.1 אסיסטים למשחק, כדי לעזור לקבוצתו לזכות בתואר היורוליג התשיעי שלה בסך הכל, והראשון מזה 20 שנה. ריאל מדריד סיימה בסופו של דבר את העונה בזכייה גם באליפות הליגה הספרדית, לאחר סוויפ של 3–0 בסדרת גמר הליגה הספרדית מול ברצלונה. עם תואר הליגה הספרדית, הם זכו בכתר המשולש.
ב-8 בספטמבר 2015, ריברס חתם על חוזה לשנה במועדון הגרמני באיירן מינכן מהבונדסליגה והיורוליג. ב-22 בדצמבר 2015 עזב את באיירן, וחזר לקבוצתו לשעבר, ריאל מדריד, להמשך העונה.
ב-24 ביולי 2016, ריברס חתם על חוזה עם המועדון היווני פנאתינאיקוס מליגת העל היוונית והיורוליג. עד מהרה ביסס את עצמו כשחקן מועדף על אוהדי המועדון בעיקר בגלל ההופעות המצוינות שלו מול היריבה המושבעת אולימפיאקוס.
ב-7 בדצמבר 2018, ריברס חתם על חוזה עם המועדון האיטלקי פלקנסטרו רג'אנה. הוא נפרד מרג'אנה בפברואר 2019.
ב-11 בפברואר 2019, ריברס חתם במועדון הסרבי הכוכב האדום בלגרד מליגת העל הסרבית, הליגה האדריאטית והיורוקאפ להמשך עונת 2018/19 . ב-20 באוגוסט 2019, ריברס חתם על חוזה לשנה עם המועדון הספרדי ריאל בטיס.
ב-22 בנובמבר 2019, ריברס חתם במועדון הליטאי ז'לגיריס קובנה מליגת העל הליטאית והיורוליג לשארית עונת 2019/2020.
ב-6 ביולי 2020, ריברס חתם בזניט סנקט פטרבורג מליגת ה-VTB לעונת 2020/2021. ב-9 ביולי 2021, ריברס נפרד רשמית מהמועדון הרוסי. ב-10 בדצמבר הוא חזר לבאיירן מינכן. ריברס נפרד מהקבוצה ב-25 בינואר 2022.
ב-22 בפברואר 2022 חתם ריברס בהפועל ירושלים מליגת העל בכדורסל.
חיים אישיים.
ריברס הוא אחיינו של שחקן ה-NBA לשעבר ביירון דינקינס. ריברס נשוי ואב לשני ילדים.
כריס נילסן
כריסטפור "כריס" נילסן (באנגלית: Christopher "Chris" Nilsen; נולד ב-13 בינואר 1998) הוא אתלט אמריקאי סגן האלוף האולימפי (טוקיו 2020) וסגן אלוף העולם (יוג'ין 2022) בקפיצה במוט. הוא שיאן צפון אמריקה באולם (6.05 מטר).
ביוגרפיה.
נילסן גדל בקנזס סיטי בנם של מארק וקארן. היה שיאן ארצות הברית לתיכונים בקפיצה במוט. בשנים 2016–2020 למד לתואר ראשון בקינסיולוגיה וניהול ספורט באוניברסיטת דקוטה הדרומית. ב-2016 סיים שביעי באליפות העולם באתלטיקה עד גיל 20. הוא זכה פעמיים רצופות באליפות ה-NCAA בקפיצה במוט, ב-2018 וב-2019. במשחקים הפאן-אמריקאיים שהתקיימו בלימה ב-2019 זכה במדליית זהב בתוצאה של 5.76 מטר.
באולימפיאדת טוקיו שהתקיימה ב-2021 זכה במדליית כסף בשיא אישי של 5.97 מטר, אחרי המנצח ארמנד דופלנטיס (6.02 מטר). ב-2022 עבר לראשונה גובה של 6 מטר בתחרות באולם. במרץ 2022 קבע שיא צפון אמריקה של 6.05 מטר בתחרות באולם ברואן. באליפות העולם באתלטיקה באולם 2022 זכה במדליית ארד בתוצאה של 5.90 מטר. במאי קבע שיא אישי באצטדיון של 6.00 מטר. באליפות העולם באתלטיקה 2022 זכה במדליית כסף בתוצאה של 5.94 מטר לאחר דופלנטיס שקבע שיא עולם של 6.21 מטר.
כריסטופר נילסן
מאיה גלפמן
מאיה גלפמן (נולדה ב-8 בנובמבר 1978) היא אמנית רב תחומית ישראלית העוסקת במנעדי הביטוי בתפר שבין ציור, מיצב ואמנות רחוב. נחשבת למובילה בתחום אמנות הרחוב.
ביוגרפיה.
מאיה גלפמן נולדה וגדלה ברחובות. היא השלימה תואר ראשון באקדמיה להנדסה ועיצוב שנקר.
יצירתה.
גלפמן עוסקת בעבודותיה בדיאלוג שבין טלטלה ליציבות. בעבודתה היא חותרת ליישב קונפליקטים, כגון יופי שעוטף חספוס, חולשה כמקור של כוח והתפכחות שמלבה תמימות. גלפמן בוחנת כיצד טראומות משפיעות על אנושיות וטוענת שהמאבק הקיומי נגד כוחות חיצוניים הוא השלכה של המאבק הפנימי.
בין היתר הציגה במוזיאון ישראל בירושלים, במוזיאון תל אביב, במוזיאון חיפה לאמנות, הגלריה הלאומית בבנגקוק, בסמיתסוניאן והקתדרלה הלאומית כחלק מפסטיבל ביי דה פיפל, יריד 'ארט-רומס' בלונדון, הביאנלה בהרצליה, ארט בזל מיאמי, אוניברסיטת 'טאמה' לאמנות בטוקיו.
ב־2013 גלפמן הרצתה בכנס 'טד' על תהליך יצירתה ודימויים של עבודותיה הופיעו בשני ספרי אמנות בינ"ל, בצרפת ובגרמניה ובספר אמנות חדש, שיצא לאור באנגליה במהלך 2022.עבודתה סוקרה בתקשורת בישראל ומחוצה לה.
סימן ההיכר של גלפמן הוא טכניקה של רישום בצמר על גבי קירות. היא מוכרת בזכות הקשר הבלתי אמצעי שהיא יוצרת עם הקהל ומזוהה דרך אמנות הרחוב שלה - לבבות הצמר האדומים הפזורים ברחבי תל אביב ובערים שונות בעולם.מגזין "פייפרמאג" הניו-יורקי, בחר בה כאחת מעשרת אמני הרחוב המובילים בישראל לצד Know Hope.
בשנת 2009 הקימה גלפמן את פרויקט האמנות הציבורית Mind The Heart! Project, יחד עם בן זוגה רועי אבידן, צלם ומשורר. בפרויקט זה הם חוקרים רעיונות שעסקו באורבניות, שיטוט ואקראיות, וכיצד אלו השפיעו על הפרקטיקה האמנותית.
בשנים 2017–2021 מסרו גלפמן ואבידן את כל רכושם ועברו לחיות בדרכים. הם תכננו "ניסוי" שחייב אותם לשלוט רק ביצירת עבודות תלויות זמן ומרחב, ויצרו אותן מדי יום. כל היתר נקבע עבורם על ידי אנשים זרים: לוחות הזמנים, המסלול, המפגשים והתקציב. הפרויקט התרחש בארצות הברית, בניסוי סרנדיפיטי, במסע בן 100,000 קילומטרים, והציג חמש תערוכות, עשר הרצאות ומאות עבודות.
ממוזער
תערוכות קבוצתיות.
2008-2005
אלי אופר
אליעזר (אלי) אופּר (נולד ב-3 ביוני 1946) כיהן כמדען ראשי של משרד התמ"ת, בתפקידי ניהול ברפא"ל וכדירקטור בהייטק ובתעשייה בישראל.
ביוגרפיה.
אלי אופר נולד וגדל בקריית חיים. למד בתיכון קריית חיים, היה פעיל ומדריך בתנועת הנוער העובד והלומד. דודו, דב אופר, היה מדור המייסדים של תנועת "השומר הצעיר" בגליציה ובשנת 1920 עלה לארץ ישראל עם קבוצת צעירים שהייתה חלק מקבוצת ביתניה עילית. באותה שנה נרצח באזור הכנרת בפעולת איבה. הוריו, הדסה ולוי אופר, עלו בעקבות דודו לישראל והיו ממקימי קריית חיים.
השלים לימודי תואר ראשון ושני בהנדסת חשמל בטכניון. את לימודי התואר השני עשה בהנחיית פרופסור אברהם למפל. את שירותו הצבאי עשה כמהנדס קשר וניווט בחיל האוויר. ב-1981 נשלח מטעם רפא"ל ללימודי דוקטורט אותם השלים בהנדסת חשמל ומחשבים באוניברסיטת טקסס באוסטין בהנחיית פרופסור מירוסלאו מאלק.
בשנת 1973 החל לעבוד ברפא"ל, ועבד שם עד שנת 2000. החל עבודתו ברפא"ל כחוקר. במהלך השנים מילא תפקידים בכירים שהעיקריים בהם היו: מהנדס מערכת, מנהל שטח מחקר מחשבים, מנהל חטיבת המערכות האלקטרוניות, סמנכ"ל לפרויקטים מיוחדים, סמנכ"ל למחקר ופיתוח וראש המטה של רפא"ל. היה מעורב בפרויקטים ביטחוניים רבים שזכו להוקרה.
בשנות ה-80 וה-90 של המאה ה-20 היה מראשוני המקדמים לשימוש בטכנולוגיות צבאיות של רפא"ל בשוק האזרחי. במסגרת זו היה ממקימי חברת RDC ושימש כיו"ר וחבר דירקטוריון של מספר חברות בת שהוקמו באותה תקופה לצורך כך.
בשנת 2002 מונה למדען הראשי במשרד התעשייה והמסחר, וכיהן בתפקיד כשמונה וחצי שנים.